floradania.dk 37/20113

Artikel: Efterårets plantetrend – Timeless Bloom

Efterårets plantetrend giver mange muligheder for at anvende planter i en moderne og klassisk boligindretning. Udviklingen er gået fra kølig til varm minimalisme, fra slidt genbrug til bæredygtigt design og fra krise til kontrol

Skandinavisk design i ny kontekst
Pernille Kirstine Møller, der er trendredaktør hos pejgruppen, uddyber trendens grundlæggende elemeter,
-	Vi er på vej over i en tidsånd, hvor kontrolleret skønhed og tilbageholden æstetik trigger forbrugeren. Det udmøntes i et øget fokus på det tidsløse, skandinaviske udtryk, som samtidig lægger op til brug af nye farver og processer.
Natur – En stilart
Hvordan de nye strømninger forenes med de senere års voksende interesse for at få blomster og planter ind i boligen, forklarer Pernille Kirstine Møller med ændret syn på naturen som megatrend,
-	Fra at være en flygtig trend er naturen blevet stationær og har fundet sit leje som stilart, hvor planters positive indvirkning på indeklimaet har været med til at fremme interessen. 
Den udvikling kan tilskrives den sundhedsbølge, der optager forbrugerne i øjeblikket, mens selve plantetrenden mere går på den måde, man indretter sig på.
-	I den moderne bolig vil planter skabe det runde og afbalancerede udtryk, som Timeless Bloom anviser, men der er ikke tale om, at man kopierer naturen direkte,
siger Pernille Kirstine Møller.
Bordeaux Comeback 
I takt med trendens fokusskift åbnes der op for brug af andre farver, der matcher efterårets dybe, varme farver perfekt.
-	Farverne i Timeless Bloom er en række smukke brune og neutrale farver sammen med afdæmpede plantegrønne nuancer. Dertil kommer sæsonens helt store nye farve bourdeaux, som med tiden bliver ”den nye lilla”,
slutter Pernille Kirstine Møller.

I tråd med at naturen er blevet en stilart, hvor en naturalistisk og transparent gengivelse af jord og rødder er idealet, vil Timeless Bloom-udtrykket mere fuldendes ved at placere planterne i farvede glasskjulere eller potter af materialer som fx filt, keramik, beton og lyst træ. 

Billedtekst: Skandinavisk design og afdæmpede planter mødes i efterårets trend, Timeless Bloom.